OpenLLM-France/wikimedia huggingface dataset:
# Suicideboys

Suicideboys, escrit $uicideboy$, és un duet de rap de Nova Orleans format el 2014 per Ruby da Cherry and $lick $loth. Aconseguiren una fama per Amèrica Central. El seu estil es caracteritza per mesclar horrorcore, trap i música glitch. Són considerats exponents del subgènere del «sad trap».

## Història

El 2014, els dos cosins Ruby da Cherry and $lick $loth s'ajuntaren per formar el grup. Els dos cosins havien crescut junts: a Rluby li agradava la música punk i Slick Sloth era DJ. Signaren per a la discogràfica G59 Records. Llançaren una sèrie d'EP titulada Kill Your$elf. Un dels seus EP, Radical $Uicide, va arribar a la posició 17 de la Llista de rap Billboard.
El duo arribà a la fama a través del lloc web de distribució d'àudio SoundCloud. D'ençà que el duo va començar, han llançat nombroses cançons i EP a SoundCloud.
El 2016, Deadmau5 acusà als $uicideboy$ d'infracció del copyright a la cançó Antarctica.
L'àlbum de llarga duració que fou el seu debut es titula I Don't Want to Die in New Orleans, i fou publicat el mes de desembre de 2017. El duo va ser present a la llista de Billboard de els "15 Artistes de ball a tenir en compte el 2017".

## Estil musical

La música dels $uicideboy$ està influïda per molts estils incloent-hi el rap i el punk rock. Algunes de les seues influències més grans són Three 6 Mafia, Misfits, OutKast, Green Day, Waka Flocka Flame, Kanye West, Gucci Mane, Lil Wayne, T-Pain, Leftover Crack, No Limit i Cash Money. En les lletres han demostrat una influència notòria de Kurt Cobain.

## Referències

* 1 2 3 Yeung, Neil Z. «$uicideboy$». AllMusic. [Consulta: 29 maig 2018].
* ↑ Medved, Matt «Billboard Dance's 15 Artists to Watch in 2017». Billboard, 15-03-2017.
* ↑ «The sad trap revolution: Mainstream music’s newest genre». HS Insider, 14-05-2018 [Consulta: 29 maig 2018].
* ↑ «$uicideboy$ Radical $Uicide (EP) Chart History». Billboard. Arxivat de l'original el 11 de maig 2018. [Consulta: 29 maig 2018].
* ↑ Weinstein, Max «Suicideboys Drop "Planting the Roots Only to Fall Out the Tree». XXL [Consulta: 27 juny 2017].
* ↑ Berry, Peter «Suicideboys Drop Five New EPs». XXL [Consulta: 27 juny 2017].
* ↑ F, Matt «$uicideboy$ Have 5 New EP's Available To Stream Now». HotNewHipHop [Consulta: 27 juny 2017]. «Còpia arxivada». Arxivat de l'original el 2017-07-02. [Consulta: 8 agost 2017].
* ↑ «$UICIDEBOY$ RELEASE 3-SONG PROJECT ‘I NO LONGER FEAR THE RAZOR GUARDING MY HEEL (III)’». The Source [Consulta: 27 juny 2017].
* ↑ McCallum, Rob «DEADMAU5 CLASHES WITH ‘SHADOW RAP’ GROUP $UICIDEBOY$ OVER COPYRIGHT INFRINGEMENT». DJ Mag, 08-09-2016 [Consulta: 8 agost 2017].
* ↑ C.M., Emmanuel «The Break Presents: Suicideboys». XXL [Consulta: 27 juny 2017].
* ↑ Medved, Matt «Billboard Dance's 15 Artists to Watch in 2017». Billboard [Consulta: 27 juny 2017].
* ↑ «The Break Presents: Suicideboys». XXLmag.com [Consulta: 28 juliol 2017].
* ↑ Leight, Elias «How Rappers Like Lil Uzi Vert & Travis Scott Made Moshing & Metal Tees Mainstream in Hip-Hop». Billboard, 22-06-2017 [Consulta: 8 agost 2017].
# Sumter

Sumter és una ciutat i seu del Comtat de Sumter (Carolina del Sud) als Estats Units d'Amèrica.

## Demografia

Segons el cens del 2008 Sumter tenia 59.180 habitants Segons el cens del 2000 tenia 39.643 habitants, 14.564 habitatges i 10.049 famílies. La densitat de població era de 575,6 habitants/km².
Dels 14.564 habitatges en un 35,6% hi vivien nens de menys de 18 anys, en un 46% hi vivien parelles casades, en un 19,3% dones solteres, i en un 31% no eren unitats familiars. En el 27,3% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,8% tenia menys de 18 anys, un 12,5% entre 18 i 24, un 28,2% entre 25 i 44, un 17,9% de 45 a 60 i un 13,5% 65 anys o més.
L'edat mediana era de 32 anys. Per cada 100 dones de 18 o més anys hi havia 83,9 homes.
La renda mediana per habitatge era de 31.590$ i la renda mediana per família de 38.668$. Els homes tenien una renda mediana de 27.078$ mentre que les dones 22.002$. La renda per capita de la població era de 16.949$. Entorn del 13% de les famílies i el 16,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Personatges il·lustres

* Clara Louise Kellogg (1842 - 1916), soprano.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sumter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Sumter». American Fact Finder. Oficina del Cens dels Estats Units, 12-01-2010.
# Sumuabum

Sumuabum o Sumu-Abum va ser el primer rei de la primera dinastia de Babilònia. Era un amorrita i generalment la seva data de pujada al poder es fixa cap a l'any 1894 aC i devia regnar fins aproximadament el 1880 aC, segons la cronologia mitjana, però podria ser uns anys abans.
Babilim pertanyia llavors a Kazallu, però Sumuabum se'n va apoderar i es va proclamar independent. Com en altres casos va iniciar el seu regnat construint la muralla de Babilònia, que no estava acabada quan va morir. Manana de Kix el va expulsar i es va exiliar a Der. Hauria estat durant el seu regnat quan va fer una expedició a la baixa Mesopotàmia el rei d'Assur Ilushuma (que va regnar possiblement entre el 1945 aC i el 1906 aC) i que també va combatre a Der, Nippur i Ur.
El va succeir Sumulael.

## Referències

* 1 2 Cassin, Elena (et al.) (ed.). Los imperios del antiguo oriente I: del paleolítico a la mitad del segundo milenio. Madrid: Siglo XXI, 1979, p. 141, 143, 152, 154. ISBN 8432301183.
* ↑ Sigrist, Marcel. «Sumuabum». Mesopotamian Year Names: Neo-Sumerian and Old Babylonian Date Formulae. [Consulta: 30 setembre 2021].

## Enllaços externs

* Babilònia (anglès)
# Sumske

Sumske (en (ucraïnès): Сумське, rus: Сумское) és un poble de la República Autònoma de Crimea, a Ucraïna, que el 2014 tenia 243 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22.
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Sínia de la Barqueta

La Sínia de la Barqueta és una obra de la Secuita (Tarragonès) inclosa a l'Inventari del Patrimoni Arquitectònic de Catalunya.

## Descripció

Es tracta d'una sínia (pou d'aigua enrajolat i un safareig) construïda amb pedra i maons tot ell arremolinat amb morter.
La vora del safareig és de rajols.
Hi ha un cert deteriorament de l'estructura que recull l'aigua del pou i la condueix al safareig per l'aparició d'una esquerda.
El safareig té un desaigüe en una cantonada i està en bon estat de conservació, llevat del trencament d'algun rajol de la bora superior.
Pel que fa a la maquinària per fer pujar l'aigua del pou, es tracta d'una bomba mecànica accionada per animals, amb components de ferro forjat i d'altres de fosa.
Aquests elements mecànics, a banda de l'oxidació, estan en molt bon estat de conservació i mantenen totes les seves parts i components originals.
Del pou se'n continua aprofitant l'aigua, extraient-la de manera amb una petita bomba de gasolina que si porta només quan es vol regar.

## Referències

* 1 2 3 4 5 6 7 «Sínia de la Barqueta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 agost 2021].
# Sínia (Torrelameu)

La Sínia és una obra de Torrelameu (Noguera) inclosa a l'Inventari del Patrimoni Arquitectònic de Catalunya.

## Descripció

Curiosa i tradicional sínia per a pujar l'aigua de la séquia de Torrelameu a uns nivells superiors. Els materials utilitzats són senzills: parets de totxo, roda de fusta i ferro, dipòsits de llautó, conducció de formigó.

## Història

Aquesta és una de les tres sínies que es conserven a Torrelameu. És la més vella, la seva construcció és de finals del segle xviii o principis del XIX. Actualment encara es troba en funcionament, fa poc temps que s'hi instal·là un motoret per donar més força a la sínia i poder regar els camps en menys temps.

## Referències

* 1 2 «Sínia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Supercopa d'Espanya de futbol 2005

La Supercopa d'Espanya de 2005 va ser la 20a edició de la Supercopa d'Espanya de futbol, una competició futbolística que enfronta el campió de la lliga espanyola amb el de la copa. En aquesta ocasió es va disputar a doble partit els dies 13 i 20 d'agost del 2005 entre el campió de la Lliga 2004–05, el FC Barcelona, i el campió de la Copa del Rei 2004–05, el Reial Betis. El FC Barcelona va guanyar per 4–2 en el resultat global.

## Detalls dels partits
### Anada

| Reial Betis | 0–3 | FC Barcelona |
| | Informe | Giuly 47' Eto'o 52' Ronaldinho 63' |
| Real Betis | Barcelona |
Toni Doblas :
| RB | 27 | Melli |
| CB | 4 | Juanito (c) | 41' |
| CB | 5 | David Rivas |
| LB | 2 | Luis Fernández |
| RM | 17 | Joaquín |
| CM | 25 | Miguel Ángel | 28' | 82' |
| CM | 20 | Marcos Assunção | | 46' |
| CM | 18 | Alberto Rivera | 59' |
| LM | 24 | Edu |
| CF | 12 | Ricardo Oliveira | | 82' |
| Subs: ||||
| GK | 1 | Pedro Contreras |
| DF | 7 | Fernando Varela |
| MF | 8 | Arzu | | 82' |
| MF | 11 | Denílson |
| MF | 9 | Fernando | | 82' |
| FW | 21 | Xisco | | 46' |
| FW | 6 | Dani |
| Entrenador: ||||
| Llorenç Serra Ferrer ||||
Víctor Valdés :
| RB | 2 | Juliano Belletti |
| CB | 23 | Oleguer |
| CB | 5 | Carles Puyol (c) | |
| LB | 16 | Sylvinho |
| CM | 6 | Xavi |
| CM | 15 | Edmílson | | 85' |
| AM | 20 | Deco | 57' | 82' |
| RW | 8 | Ludovic Giuly | 23' | 70' |
| CF | 9 | Samuel Eto'o |
| LW | 10 | Ronaldinho |
| Subs: ||||
| GK | 25 | Albert Jorquera |
| DF | 32 | Damià |
| MF | 17 | Mark van Bommel | | 70' |
| MF | 18 | Gabri | | 85' |
| MF | 24 | Andrés Iniesta | | 82' |
| FW | 7 | Henrik Larsson |
| FW | 11 | Maxi López |
| Entrenador: ||||
| Frank Rijkaard ||||

### Tornada

| FC Barcelona | 1–2 | Reial Betis |
| Eto'o 14' | Informe | Dani 24', 29' |
| Barcelona | Real Betis |
Víctor Valdés :
| RB | 2 | Juliano Belletti | | 46' |
| CB | 23 | Oleguer |
| CB | 5 | Carles Puyol (c) | |
| LB | 16 | Sylvinho |
| CM | 6 | Xavi |
| CM | 15 | Edmílson |
| AM | 20 | Deco | 56' | 80' |
| RW | 8 | Ludovic Giuly | 39' | 84' |
| CF | 9 | Samuel Eto'o |
| LW | 10 | Ronaldinho |
| Subs: ||||
| GK | 25 | Albert Jorquera |
| DF | 4 | Rafael Márquez | | 46' |
| DF | 12 | Giovanni van Bronckhorst |
| MF | 17 | Mark van Bommel |
| MF | 18 | Gabri | | 80' |
| MF | 24 | Andrés Iniesta |
| FW | 7 | Henrik Larsson | | 84' |
| Entrenador: ||||
| Frank Rijkaard ||||
Pedro Contreras :
| RB | 16 | Óscar López | 76' | 81' |
| CB | 27 | Melli (c) |
| CB | 15 | Nano | 52' |
| LB | 22 | Paolo Castellini |
| RM | 7 | Fernando Varela | | 68' |
| CM | 25 | Miguel Ángel |
| CM | 8 | Arzu | | 73' |
| LM | 21 | Xisco |
| CF | 9 | Fernando |
| CF | 6 | Dani |
| Subs: ||||
| GK | 13 | Toni Doblas |
| DF | 3 | Alejandro Lembo | | 81' |
| MF | 18 | Alberto Rivera | 59' | 73' |
| MF | 10 | Juan José Cañas |
| MF | 14 | Capi |
| MF | 19 | Israel | | 68' |
| MF | 23 | Juanlu |
| Entrenador: ||||
| Llorenç Serra Ferrer ||||

## Campió

* Campió de la Supercopa d'Espanya 2005
* FC Barcelona 6è títol

## Referències

* Llista de Finals de la Supercopa 2005 RSSSF.com
# Villano de Las Encartaciones

El Villano de Las Encartaciones és una raça de gos espanyola originària de la comarca de les Encartaciones (Biscaia), Àlaba, zona oriental de Cantàbria i nord de Castella i Lleó.

## Característiques

Es tracta d'un gos tranquil, bon guardià, però no agressiu amb les persones del seu entorn. És rústic, valent i fàcil d'ensinistrar. Tradicionalment ha estat dedicat a la captura de caps de bestiar i a la caça major.
Aconsegueixen la seva grandària final amb menys d'un any, uns 60-65 centímetres d'altura a la creu, el seu pes sol rondar els 35 quilograms. El seu pelatge sol ser atigrat amb betes vermelloses i grises, i alguns el tenen gairebé negre per complet.

## Orígens

Aquest gos va sorgir quan els ramaders de les Encartaciones van seleccionar determinats encreuaments de l'antic Alà espanyol, buscant un gos de presa més lleuger, ràpid, de presa potent i capaç de seguir als caps de bestiar per la muntanya durant llarg temps. Aquests gossos mai s'han dedicat a les baralles, de fet han precisat treballar en equip amb els seus congèneres i s'han desenvolupat en un entorn rural i familiar.

## Enllaços externs

* Patró racial del Villano de las Encartaciones segons l'Euskal Abereak
* Fotografies del Villano de las Encartaciones segons l'Euskal Abereak
* Fotografies del Villano de las Encartaciones Arxivat 2012-02-13 a Wayback Machine.
# International Standard Identifier for Libraries and Related Organizations

El International Standard Identifier for Libraries and Related Organisations (ISIL), ISO 15511, assigna identificadors únics a biblioteques i organitzacions relacionades, com són arxius i/o museus. La Biblioteca Nacional de Dinamarca és l'autoritat internacional per mantenir l'estàndard i el registre. Un codi ISIL és un codi alfanumèric amb un total de 16 caràcters.

## Referències

* ↑ «ISO 15511:2011 - Information and documentation -- International standard identifier for libraries and related organizations (ISIL)». ISO, 22-08-2011. [Consulta: 14 juny 2014].
* 1 2 «UK National Agency for ISIL». British Library. Arxivat de l'original el 20 de juny 2014. [Consulta: 14 juny 2014].

## Enllaços externs

* ISIL Registration Authority Arxivat 2014-06-14 at Wikiwix
# Kgalema Mothlanthe

Kgalema Petrus Motlanthe (Johannesburg Sud-àfrica, 19 de juliol de 1949) és un polític sud-africà que ha estat President de Sud-àfrica entre el 25 de setembre de 2008 i el 9 de maig de 2009, després de la dimissió de Thabo Mbeki. Després fou designat vicepresident pel seu successor, Jacob Zuma. També ha estat vicepresident del Congrès Nacional Africà (ANC), entre 2007 i 2012. Després es va presentar per la Presidència de l'ANC, però va ser derrotat per Zuma.
Sota el règim de l'Apartheid, havia estat activista universitari, sindicalista i membre de la branca militar de l'ANC. Considerat un polític de nivell més aviat baix, Motlanthe és de confessió anglicana i la primera persona de llengua tswana que arriba a President de Sud-àfrica. El 22 de setembre de 2008 va ser elegit per substituir Thabo Mbeki com a president interí de Sud-àfrica.

## Referències

* 1 2 Saunders, Christopher; Limb, Peter. «Motlanthe, Kgalema (1949-)». A: Historical Dictionary of South Africa. Rowman & Littlefield, 2020, p. 252. ISBN 978-1-5381-3026-1 [Consulta: 19 abril 2021].
* 1 2 «ANC escolhe aliado de Zuma para Presidente». BBC, 08-09-2008 [Consulta: 19 abril 2021].
# Universal Links on Human Rights

Universal Links on Human Rights és una escultura commemorativa situada a Dublín, Irlanda, a una illa de trànsit a l'encreuament d'Amiens St i Memorial Road, propera a Busáras i The Customs House. És una esfera formada per cadenes i barres entrellaçades soldades, de 260 cm de diàmetre, que té una flama eterna en el centre, alimentada per gas natural del dipòsit Kinsale Head. Va ser encarregada per Amnistia Internacional el 1995 i dissenyada per Tony O'Malley. Representa les presons que retenen a presoners de consciència.

## Referències

* ↑ «Universal Links on Human Rights - Dublin - Eternal Flames». Waymarking.com, 04-12-2008.
* ↑ «Universal Links on Human Rights». Dublinks.com. Arxivat de l'original el 2015-11-17. [Consulta: 14 novembre 2015].
# Megàpode de les Vanuatu

El megàpode de les Vanuatu (Megapodius layardi) és una espècie d'ocell de la família dels megapòdids (Megapodiidae) que viu al sotabosc de les terres baixes de les illes Vanuatu.

## Referències

* ↑ «Megàpode de les Vanuatu». Cercaterm. TERMCAT, Centre de Terminologia. Rev. 11 octubre 2024(català)
# Irinarassita

La irinarassita és un mineral de la classe dels silicats, que pertany al grup de la schorlomita. Rep el nom en honor d'Irina Teodorovna Rass (Ирины Теодоровны Расс) (1940-), geòloga i membre del personal del Laboratori de Metamorfisme i Metasomatisme D. Korzhinskii, de l'Institut de Geologia de Dipòsits de Mineria, Petrografia, Mineralogia i Geoquímica (IGEM), de l'Acadèmia Russa de les Ciències.

## Característiques

La irinarassita és un nesosilicat de fórmula química Ca₃Sn₂Al₂SiO₁₂. Va ser aprovada com a espècie vàlida per l'Associació Mineralògica Internacional l'any 2011, i la primera publicació data del 2013. Cristal·litza en el sistema isomètric.

## Formació i jaciments

Va ser descoberta al mont Lakargi, a la caldera Verkhnechegemskaya, a la República Kabardino-Balkària, Rússia. També ha estat documentada a La Croix Saint Julien, a Castelnau-de-Brassac (Occitània, França). A la localitat tipus sol trobar-se associada a altres minerals com: tazheranita, rondorfita, magnesioferrita, larnita, lakargiïta, kimzeyita, kerimasita, hidroxilel·lestadita, hil·lebrandita, fluorita, fluorel·lestadita, ettringita, cuspidina, bultfonteinita, baghdadita i baddeleyita.

## Referències

* ↑ «Irinarassite» (en anglès). Mindat. [Consulta: 7 novembre 2015].
# Irinuca (cràter)

Irinuca és un cràter d'impacte en el planeta Venus de 8 km de diàmetre. Porta el nom d'un antropònim romanès, i el seu nom va ser aprovat per la Unió Astronòmica Internacional el 1997.

## Referències

* ↑ «Irinuca». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Isistèria

Isistèria foren uns sacrificis que el senat atenenc oferia abans de cada sessió, en honor de Zeus i Atenea. El sacrifici s'acompanyava també de libacions en les quals participaven en general tots els senadors presents. A Suides es diu que es feien només el primer dia de l'any, però es creu que això és un malentès de l'autor.
# Irvona

Irvona és una població dels Estats Units a l'estat de Pennsilvània. Segons el cens del 2000 tenia 680 habitants.

## Demografia

Segons el cens del 2000, Irvona tenia 680 habitants, 241 habitatges, i 182 famílies. La densitat de població era de 410,2 habitants per quilòmetre quadrat.
Dels 241 habitatges en un 38,6% hi vivien nens de menys de 18 anys, en un 61,4% hi vivien parelles casades, en un 9,5% dones solteres, i en un 24,1% no eren unitats familiars. En el 20,7% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,27.
Per edats la població es repartia de la següent manera: un 29,6% tenia menys de 18 anys, un 8,5% entre 18 i 24, un 29,1% entre 25 i 44, un 22,4% de 45 a 60 i un 10,4% 65 anys o més.
L'edat mediana era de 34 anys. Per cada 100 dones de 18 o més anys hi havia 97,1 homes.
La renda mediana per habitatge era de 32.500 $ i la renda mediana per família de 39.000 $. Els homes tenien una renda mediana de 26.250 $ mentre que les dones 21.719 $. La renda per capita de la població era d'11.785 $. Entorn del 12,4% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Irvona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Irvona». American Fact Finder. Oficina del Cens dels Estats Units, 12-01-2010.
# Irwin (Pennsilvània)

Irwin és una població dels Estats Units a l'estat de Pennsilvània. Segons el cens del 2000 tenia 4.366 habitants.

## Demografia

Segons el cens del 2000, Irwin tenia 4.366 habitants, 2.084 habitatges, i 1.131 famílies. La densitat de població era de 1.915,6 habitants per quilòmetre quadrat.
Dels 2.084 habitatges en un 25,1% hi vivien nens de menys de 18 anys, en un 38,8% hi vivien parelles casades, en un 12% dones solteres, i en un 45,7% no eren unitats familiars. En el 39,5% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,83.
Per edats la població es repartia de la següent manera: un 20,9% tenia menys de 18 anys, un 8,9% entre 18 i 24, un 32,7% entre 25 i 44, un 21,2% de 45 a 60 i un 16,4% 65 anys o més.
L'edat mediana era de 37 anys. Per cada 100 dones de 18 o més anys hi havia 85,1 homes.
La renda mediana per habitatge era de 32.758 $ i la renda mediana per família de 41.947 $. Els homes tenien una renda mediana de 31.901 $ mentre que les dones 23.519 $. La renda per capita de la població era de 18.722 $. Entorn del 6,6% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Irwin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Irwin». American Fact Finder. Oficina del Cens dels Estats Units, 12-01-2010.
# Ix

«Ix» té aquests significats:
* Cerdanya:
** Ix (Alta Cerdanya): poble del municipi de la Guingueta d'Ix.
** La Guingueta d'Ix: municipi (trad. les Guinguetes, en francès Bourg-Madame).
** Sant Martí d'Ix: església romànica d'Ix.
* Nombres
** En xifres romanes, el nombre nou.
* Segles
** segle ix.
** segle ix aC.
* Lletres
** Una variant per anomenar la lletra ics (x).
* Música
** Ix!, grup de música independent català
# Isaac Oliver

Isaac Oliver (Rouen, 1562 — Londres, 1617) va ser un pintor miniaturista anglès d'origen francès.
Va ser pintor dels reis Elisabet I i Jaume I d'Anglaterra. El seu estil de tipus detallista va ser molt apreciat, especialment en les miniatures de retrats al Victoria and Albert Museum de Londres i en els paisatges. El seu fill Peter Oliver va imitar-ne en gran part l'estil.

## Referències

* ↑ «Isaac Oliver». Gran Enciclopèdia Catalana. Barcelona: Grup Enciclopèdia Catalana.